Turkye jag ISIS-sel – praag.co.za — 20 jaar jonk!
Die polisie het vroegoggend klopjag­te uitgevoer in 'n distrik waar jihadiste vermoedelik geskuil het, toe die militante op veiligheidsbeamptes losgebrand het.
'n Hewige skietgeveg het uitgebreek met die polisie wat vrees dat nog militante in die gebied kan voorkom. Die owerhede vermoed die groep is agter die dubbele selfmoordbomaanvalle op 10 Oktober in Ankara toe 102 mense in die land se ergste aanval dood is.
'n Massiewe soektog is die naweek deur polisie van stapel gestuur na 'n vermeende ISIS-sel, wat 'n Duitse vrou insluit, wat vermoedelik gehelp het om ander aanvalle uit te voer, het Turkse media berig.
Die polisie het die afgelope twee weke verskeie vermeende jihadiste aangekeer. Vier van hulle staan nou tereg vir die aanvalle op Ankara.
Skrywer praagGepubliseer op 28 Oktober 2015 Kategorieë Internasionale nuus, NuusSleutelwoord Ankara, bomaanvalle, ISIS, Koerde, turkye